# ZMLUVA O VYTVORENÍ DIELA A LICENČNÁ ZMLUVA

uzatvorená podľa zákona č. 185/2015 Z. z. Autorský zákon)

**Zmluvné strany:**

**Autor:**

**Meno a priezvisko: Mgr. Kužmová Amália**

**Dátum narodenia:**
**Adresa:**

**Príslušnosť:** SK

*(ďalej ako „autor“)*

**a**

**Objednávateľ:**

**Názov: Dom kultúry v Čadci**

**IČO:**  37798740

**Sídlo:**  022 01 Čadca, Matičné námestie 1434/11

**Zast.:** Mgr. Ľubica Kullová, riaditeľka

*(ďalej ako „objednávateľ“)*

*sa dohodli na uzavretí tejto zmluvy*

Čl. 1

1. Autor sa touto zmluvou zaväzuje vytvoriť vlastnou tvorivou duševnou činnosťou dielo – Dramaturgia a choreografia programu na Bartolomejský jarmok dňa 26.8.2018.
2. Autor sa zaväzuje v stanovených termínoch zabezpečiť nácvik s členmi DFS Kelčovan.

Čl. 2

1. Autor sa zaväzuje vykonať dielo osobne na vlastné náklady a nebezpečenstvo a vyhlasuje, že dielo bude výsledkom vlastnej duševnej činnosti autora.

Čl. 3

1. Objednávateľ sa zaväzuje zaplatiť autorovi odmenu za vykonanie diela v sume 200,- €, čo je konečná cena vrátane DPH a dopravy. Dohodnutá suma bude vyplatená v hotovosti v deň vystúpenia, po zrazení príspevku do hudobného fondu vo výške 2% z hrubého príjmu 200,- € - 4 = 196,- € a zrazenie zrážkovej dane vo výške 19%. 196 – 37,24 = 158,76 €.

Čl.4

1. Autor sa zaväzuje vytvoriť dielo osobne s náležitou odbornou starostlivosťou.

2. Pri vytváraní diela postupuje autor samostatne a nie je viazaný pokynmi objednávateľa.

3. Autor nie je v omeškaní s plnením záväzku, ak mu objednávateľ neposkytol potrebnú súčinnosť. O potrebe súčinnosti je však autor povinný informovať objednávateľa bez zbytočného odkladu. Ak tak neurobí, dostáva sa do omeškania a zodpovedá za všetky vady, ktoré vznikli na základe neposkytnutia súčinnosti.

Čl. 5

1. Uzatvorením tejto zmluvy a odovzdaním diela udeľuje autor neobmedzenú výhradnú licenciu na použitie diela špecifikovaného v čl. 1 tejto zmluvy.

2. Na základe tejto Zmluvy udeľuje zhotoviteľ objednávateľovi súhlas na použitie Diela, a to najmä na:

* + 1. vyhotovenie rozmnoženiny Diela,
		2. verejné rozširovanie Diela a/alebo jeho rozmnoženiny predajom alebo inou formou prevodu vlastníckeho práva,
		3. verejné rozširovanie originálu Diela, jeho záznamu alebo rozmnožením predajom alebo inou formou prevodu vlastníckeho práva,
		4. zaradenie Diela do súborného diela,
		5. verejné vystavenie Diela,
		6. verejné vykonanie Diela,
		7. verejný prenos Diela,
		8. sprístupňovanie Diela verejnosti.

3. Autor poskytuje objednávateľovi Licenciu na neobmedzené časové obdobie. Udelená Licencia je výhradná a právo nadobúdateľa udeliť licenciu tretej osobe nie je dotknuté. Licencia sa udeľuje vo vzťahu k Dielu ako celku ako aj k akejkoľvek jeho časti bez teritoriálneho alebo vecného obmedzenia.

4. Objednávateľ je oprávnený udeliť tretej osobe súhlas na použitie diela v rozsahu jemu udelenej licencie.

**Čl. 6**

1. Objednávateľ je povinný vykonané dielo prevziať.

2. Objednávateľ je povinný zaplatiť zhotoviteľovi cenu za zhotovenie diela podľa platobných podmienok dohodnutých v tejto zmluve.

3. Autor zodpovedá za:

* + 1. čo i len neúmyselné porušenie cudzích autorských práv
		2. za škodu spôsobenú objednávateľovi nekvalitným zhotovením diela.

Čl. 7

1. Táto zmluva sa vyhotovuje vo 2 rovnopisoch.
2. Práva a povinnosti zmluvných strán v zmluve bližšie neupravené sa riadia príslušnými ustanoveniami zákona č. 185/2015 Z. z. Autorský zákon a ustanoveniami Občianskeho zákonníka.
3. Zmluva nadobúda účinnosť dňom podpisu oboma zmluvnými stranami.
4. Zmluvné strany vyhlasujú, že zmluvu uzavreli slobodne, vážne a bez omylu, nebola uzavretá v tiesni, za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpisujú.
5. Táto zmluva je povinne zverejňovaná podľa § 5a zákona č. 211/2000Z.z. v znení

neskorších predpisov.

V Čadci, dňa 13.08.2018

........................................................ ..........................................................

Autor Objednávateľ